stanford-oval/wikipedia huggingface dataset:
יחסי הממלכה המאוחדת – ניו זילנד
יחסים כלכליים

בשנים האחרונות בריטניה קשרה את עצמה יותר ויותר לסחר האירופי, ואילצה את ניו זילנד ואוסטרליה לחפש שווקים חדשים ולסחור עם אזור אסיה-פסיפיק. לניו זילנד השפעה רבה על מושבות בריטיות לשעבר באוקיינוס השקט ועל הנחלה הבריטית של פיטקרן.
בשנות ה-60 של המאה ה-20, הייתה ניו זילנד ביחסים כלכליים קרובים ביותר עם הממלכה המאוחדת, במיוחד בהתחשב במרחק בו התרחש הסחר. כדוגמה, בשנת 1955, בריטניה לקחה 65.3 אחוזים מייצוא ניו זילנד, ורק במהלך העשורים שלאחר מכן החלה עמדה דומיננטית זו לרדת, כאשר בריטניה הצטרפה לקהילה הכלכלית האירופית (כיום האיחוד האירופי) בשנת 1973, נתח היצוא לבריטניה ירד ל-2.2 אחוזים בלבד בשנת 2000. מבחינה היסטורית, היו תעשיות מסוימות, כגון מחלבות, גורם כלכלי מרכזי במושבה לשעבר, שהיו קשורות בסחר דומיננטי עוד יותר, כאשר 80–100% מכלל יצוא הגבינה והחמאה נשלח לבריטניה בסביבות 1890 עד 1940.
על פי משרד החוץ והסחר של ניו זילנד, היצוא השנתי האחרון של ניו זילנד לבריטניה כלל מסחר בשווי של 1.76 מיליארד דולר לפחות, ומעל מיליארד דולר בכיוון ההפוך. מוצרי בשר מהווים כמעט מחצית מהיצוא, והיבוא הגדול ביותר הוא מכונות וכלי רכב.
אגודה עסקית דו צדדית, האיגוד הבריטי לניו זילנד, הוקמה בשנת 1917, ומטרתה לקדם את הסחר ההדדי ואת האינטרסים של חברי האגודה העוסקים בסחר בין שתי המדינות.
תיירות ואוכלוסייה

לפי הנציבות העליונה של ניו זילנד בלונדון, בריטניה היא המקור השלישי בגודלו של תיירים לניו זילנד.
בלונדון הצפיפות של אנשים שנולדו בניו זילנד היא הגבוהה ביותר מכל האזורים הבריטיים, 47% מהם בחרו לגור בה לפי מפקד האוכלוסין בשנת 2001.
מעורבות משותפת בארגונים בינלאומיים ובאמנות רב-צדדיות

ניו זילנד ובריטניה שתיהן חברות במספר גופים בינלאומיים, ביניהם האו"ם, חבר העמים הבריטי וארגון ה-OECD. הסדרי הגנה שכללו את בריטניה וגם את ניו זילנד כוללים את הסדר ההגנה של חמש המעצמות, ואת הסכם UKUSA לשיתוף מודיעיני. מאז 2006, ניו זילנד הייתה צד להסדר ההפעלה הדדית של ABCA של כוחות ההגנה הלאומיים, שכלל תמיד את בריטניה. ANZUK היה כוח משולש שהקימו אוסטרליה, ניו זילנד ובריטניה כדי להגן על אזור האוקיינוס השקט באסיה, לאחר שבריטניה משכה כוחות ממזרח לסואץ (כל כוח צבאי בריטי שממזרח לאירופה ומעבר לים) בראשית שנות השבעים. כוח ANZUK הוקם בשנת 1971 והתפרק בשנת 1974. ארגון ההגנה האנטי-קומוניסטי של SEATO הרחיב גם את חברותו לשתי המדינות למשך קיומו בין השנים 1955 עד 1977.
כמו כן, 2 המדינות הן חברות בברית הסדרי ההגנה של חמש המעצמות.
נציגויות דיפלומטיות

בריטניה מחזיקה בניו זילנד נציבות עליונה בוולינגטון וקונסוליות כלליות באוקלנד ובכרייסטצ'רץ'. מאידך, ניו זילנד מחזיקה בבריטניה נציבות עליונה בלונדון וקונסוליות כלליות באדינבורו ובבלפסט.
ביקורים רשמיים

ביקורי שרים ואח"מים קבועים מניו זילנד לבריטניה, ולהפך, מתקיימים מדי שנה. במהלך שנת 2009, לפחות 10 ביקורים רשמיים כאלה התקיימו מניו זילנד לבריטניה ולפחות 8 מבריטניה לניו זילנד.
אולפנת להב"ה

| --- | --- |

הכניסה לאולפנה
 אולפנה
 השתייכות:  רשת אמי"ת
 תקופת הפעילות:  תשמ"ב–הווה
 מייסדים:  שרה אליאש
 מגמות:  פיזיקה, כימיה, ביולגיה, ארץ ישראל, , קולנוע, ספרות מורחב, היסטוריה מורחב, תושבע מורחב, תיאטרון, עיצוב גרפי, ביו-רפואה ועוד
 שכבות לימוד:  ז' - י"ב
 מספר כיתות:  43
 בעלי תפקידים
 מנהלת:  דוקטור נעמה מילר
 תלמידים
 :  כ-1000
 מיקום
 מיקום:  קדומים
 מדינה:  ישראל ישראל
 קואורדינטות:  32°13′25″N 35°09′49″E﻿ / ﻿32.22357°N 35.16351°E﻿ / 32.22357; 35.16351
 אתר אולפנת להב"ה
 he
 
אולפנת אמי"ת להב"ה היא אולפנא אזורית שש-שנתית השוכנת ביישוב קדומים. משנת 2014 היא מסונפת לרשת אמי"ת.
אולפנת אמי"ת להב"ה בקדומים
האולפנה

אולפנת להב"ה (לישוב הארץ בדרך התורה) הוקמה בשנת ה'תשמ"ב (1982), על ידי תושבי קדומים וביניהם שרה אליאש בשכונת גבעת שלם שביישוב קדומים שבשומרון.
האולפנה היא מוסד תורני ואינטגרטיבי המיועד לתושבות השומרון. התלמידות מגיעות ללימודים במערך הסעות האוסף אותן מהיישובים השונים.
חטיבת הביניים מונה כ-14 כיתות והחטיבה העליונה מונה כ-29 כיתות. באולפנה למדו עד שנת הת'שע"ו כ-130 תלמידות בנות העדה האתיופית, אשר כ-50 מתוכן היו תלמידות אולפן וכולן התגוררו בתוכנית פנימייה של האולפנה. בנות העדה האתיופית הגיעו ממרכזי קליטה מרחבי הארץ ובנות נוספות נשלחו במסגרת עליית הנוער מכל רחבי הארץ. בתחילת שנת ה'תשע"ז נסגרה רוב פנימיית האולפנא ונשארו בה קומץ תלמידות הלומדות בכיתה י"ב ועם סיומן השנה תיסגר הפנימייה סופית.
לאולפנה מגיעות בנות מכ- 38 יישובים בשומרון. האולפנה מורכבת מאוכלוסייה מגוונת והטרוגנית. כל התלמידות ניגשות לבחינות בגרות ומעל 97% עומדות בהן בהצלחה מלאה.
באולפנא מגמות רבות ובהן: פיזיקה, כימיה, ביולוגיה, לימודי ארץ ישראל, תיאטרון, עיצוב גרפי, ביו-רפואה, לימודי קולנוע וספרות מורחב, היסטוריה מורחב, תושבע מורחב ועוד..
כמו כן מוצעים לתלמידות מגוון של חוגים: העשרה תורנית, חוגי מדע, רובוטיקה, נבחרת התעמלות ,דיבייט וחוגי העשרה יצירתיים.
בשנת תשנ"ד קיבלה האולפנה את פרס החינוך. פרס זה ניתן בעיקר עבור השיטות הבלתי קונבנציונליות לטיפול באינטגרציה, הכוללת טיפול פרטני ואינטנסיבי בתלמידות הנזקקות לעזרה לימודית ולכל לעזרה אחרת.
עד שנת תשע"ו  כיהן הרב יוני לביא כרב האולפנה אך החליט לפרוש מן התפקיד, בנוסף כיהנה בתפקיד גם הרבנית דוקטור שולמית בן שעיה עד שנת תשפ"ג כ-7 שנים. כיום מחליפה אותם הרבנית יעל קייזלר.
עומדת בראש האולפנה דוקטור נעמה מילר, תושב היישוב קדומים, ולפניה עמדו בראש האולפנה הרב אפרים זיק, עינת וולך, מלכה אנגל ושרה אליאש.
חזון האולפנה ודרכה החינוכית

האולפנא מחנכת לזהות יהודית ושייכות לארץ ישראל, תוך מעורבות מעשית בעם ישראל. האולפנא, מסייעת לכל תלמידה להוציא לפועל את הפוטנציאל האישי המצוי בה מבחינה לימודית, חינוכית וחברתית.
הצוות מתאים תוכנית לימודים לכל בת, החל מעידוד למצטיינות, דרך תגבור תורני למעוניינות וכלה בעזרה לתלמידות מתקשות, במטרה שכל בת תיגש לבגרות מלאה בהצלחה. האולפנא מוגדרת כבית ספר ניסויי משנת תשנ"ז, ומתקיימים בו ניסויים פדגוגיים וחינוכיים חדשניים.
האולפנא שואפת לתת מגוון אפשרויות וביטוי עצמי לכלל האוכלוסייה שבוחרת לגור באזור ושמה דגש על אינטגרציה לימודית ועל תרומה חברתית, התנדבות ומעורבות. המדיניות הזאת נקבעה בתחילת הדרך על ידי הצוות הגרעיני של המורים שהאמין באינטגרציה והתנגד לסלקטיביות.
לירון לב (שחקנית)

ערך זה עוסק בשחקנית טלוויזיה ישראלית. אם התכוונתם לזמר ושחקן ישראלי, ראו .
| --- | --- |
אין תמונה חופשית
 לידה:  17 באפריל 1980 (בת 44) 
 מדינה:  ישראל 
 פרופיל ב-IMDb
 
לירון לב (נולדה ב-17 באפריל 1980) היא שחקנית טלוויזיה ישראלית בעברה.
ביוגרפיה

לב היא בתם של רני לב ולאה גלובוס, ואביה החורג הוא יורם גלובוס. לב היא אחותו הגדולה של השחקן עידו לב (שלצידו שיחקה בסדרות "רמת אביב גימל" ו"סיטי טאוור"). דודתה היא הזמרת עדנה לב.
למדה בתיכון בגימנסיה הרצליה.
קריירה

בשנת 1995, ובשנים 1997–2000 גילמה את איריס באופרת הסבון הישראלית הידועה "רמת אביב גימל", בהפקתו של יורם גלובוס, בעלה של אמה מנישואיה השניים. לאחר שירותה הצבאי, ב-2001, הופיעה באופרת סבון נוספת שהפיק גלובוס, "סיטי טאוור", בתפקיד מיכל פלג. גם אחיה, עידו לב, שיחק בסדרה וגילם בה את אחיה למחצה אדם.
ב-2002 הופיעה במסגרת התוכנית הסאטירית "שידורי המהפכה", בקטעי אופרת סבון בשם "אהבות ושקרים", שהייתה פארודיה ל"רמת אביב גימל".
ב-2003 גילמה את רונית בסדרה "טיפול נמרץ".
ב-2005 גילמה את ענבל בסדרה "מילואים".
לאחר מכן פרשה ממשחק, ועבדה בין השאר כדוגמנית וכמאפרת מקצועית.
ב-2024 לאחר מספר שנים שלא הופיעה בטלוויזיה השתתפה בתוכנית הריאליטי "פקין אקספרס" בהנחיית עוז זהבי, המשודרת בערוץ רשת 13, יחד עם חברתה מאיה גל. השתיים הודחו בהדחה השלישית, האחרונה בקמבודיה.
כיום, היא חלק מהבעלים של מרכז הפעלות לילדים הפועל בשכונת תל ברוך בתל אביב בשם "מיקידו - חממה לילדים מאושרים".
חיים אישיים

ב-20 במרץ 2005 נישאה למוזיקאי והיוצר אלי בראל ולהם שתי בנות ובן. ב-2016 השניים התגרשו.
מתגוררת כיום בתל אביב.
אלי סאטלר

| --- | --- |

 הופעה ראשונה:  פארק היורה
 הופעה אחרונה:  עולם היורה: עולם חדש
 יוצרים:  מייקל קרייטון
 גילום הדמות:  לורה דרן
 מידע
 מקצוע:  פלאובוטנאי
 אזרחות:  ארצות הברית 
 
ד"ר אלי סאטלר היא דמות בדיונית של מדענית מסרטי פארק היורה מאת מייקל קרייטון, המהווה את אחת הגיבורות הראשיות של הסדרה. היא פלאובוטנאית, החוקרת צמחים פרהיסטוריים המגיעה לפארק היורה בתור. בסדרה היא גם חברה קרובה של ד"ר אלן גרנט (איתו היא חוקרת מאובני דינוזאורים), שבהמשך מתחתנת עם מארק דאגלר ולהם 2 ילדים אך מתגרשת ויוצאת מחדש עם אלן.
לורה דרן מגלמת את דמותה של אלי סאטלר בסדרת הסרטים בתפקיד חוזר בסרטים: הראשון, השלישי והשישי ובמשחק קול במשחקי הווידאו Jurassic World Evolution, ‏Jurassic World Evolution 2.
דמותה של סאטלר בגילום דרן העניק לדרן הכרה בינלאומית רחבה והיא נחשבת לאייקון פמיניסטי בהתנהלותה בעולם המדעי וגם הייתה אחראית לעזור להאמונד לעזוב את הפארק, בו האמין. לפי הצעתו של ספילברג שנועדה להוסיף מתח וריגוש דרן וניל עבדו יחד בתור חברים רומנטיים במקום רק מורה ותלמידה, זאת למרות פער של 20 שנה בין שניהם.
בספרים סאטלר מעולם לא הייתה בקשר עם אלן אלא רק תלמידה מוכשרת שלו. דמותה נוכחת בספר הראשון.
דמותה של אלי סאטלר > בספר

אלי סאטלר היא תלמידה לתואר שני של גרנט. היא לא נמצאת באותו הרכב איתו. היא מתעכבת על בדיקת סטגוזאורוס ולא טריצרטופס וכן לומדת על צמחים רעילים סביב האגם, אשר עלולים לפגוע בתושבים ולא בדינוזאורים. היא פעילה פחות בספר כשהרבה מפעולותיה בסרט הגיעו מדונלד ג'נארו של הספר. היא מוזכרת בקצרה גם בספר השני, כשהיא עתיד להתחתן עם רופא משיקגו שהיא מרצה לצידו באוניברסיטה.
דמותה של אלי סאטלר > בסרט הראשון

אלי מופיעה בסרט הראשון כחברתו של אלן גרנט, העובד על חשיפת שלד רפטור במונטנה ושמחה להביא איתו ילדים, כאשר היא מופתעת בדומה לגרנט מהופעתו של האמונד באוהלם ובקשתו שיבחנו את הפארק שלו והם מסכימים. לאחר ההגעה של הצוות לפארק והתחלת הסיור, היא נעצרת לבחון טריצרטופס חולה ומתעכבת לבדיקה של צמח רעיל שנמצא במתחם ולנסות לעזור בריפוי הטריצרטופס. התעכבותה מצילה אותה מהתמודדות שאר הצוות עם הטירנוזאורוס והיא חוזרת למרכז המבקרים עם ד"ר הרדינג. לאחר שהצוות מתעכב היא נוסעת יחד עם רוברט מולדון להציל את הניצולים אך הם מאתרים רק את מלקולם. בשיחה עם האמונד היא שוטפת אותו על כך שיצר "קרקס פרעושים" והוא מבטיח להשתפר להבא. אז היא חוזרת לפארק כדי לאתחל מחדש את תחנת החשמל, לאחר שארנולד ריי לא חוזר. היא נכנסת בגיבויו של מולדון שנטרף בידי רפטורים ומצליחה לחדש את החשמל, אך נאלצת לברוח מרפטורים שברחו פנימה וטרפו את ארנולד, משאירים את זרועו הכרותה מאחור. היא מצליחה לברוח, מתאחדת עם אלן והילדים ומתסגרת לצידם בחדר מחשבים אך נאלצת לטפס איתם למעלה. הרפטורים מצליחים לכתר אותם אך הם ניצלים בזכות הטירנוזאורוס התוקף את הרפטורים והופעתו של האמונד עם רכב הצלה. בדרכם מהמסוק חזרה היא ואלן צופים בשקנאים מעופפים תחתיהם.
דמותה של אלי סאטלר > בסרט השלישי

אלי מופיעה בסרט השלישי, לאחר נישואיה למארק דגלר, עובד במשרד החוץ האמריקאי, ולה שני ילדים. על אף שלא התחתנה איתו היא עדיין בקשר טוב עם ד"ר אלן גרנט ומזמינה אותו לביתה. יחדיו הם מעלים חוויות קשות על הרפטורים והדרך בה הם תיקשרו כנגדם וכן על המבנה האינטליגנטי שלהם. היא אינה מופיעה לאורך שאר הסרט, אך אלן מצליח להתקשר אל בנה הקטן, צ'ארלי, אשר מעביר את השיחה אליה ומתברר לה שאלן זקוק לעזרה ב"אתר ב". מאחורי הקלעים היא שולחת אל האי (בעזרת הקשרים של בעלה) משלחת הצלה של צבא ארצות הברית. היא לא מופיעה עוד בסרט אך בסוף אלן נשמע מודה לה.
דמותה של אלי סאטלר > בסרט השישי

אלי חוזרת בסרט השישי, לאחר שהיא התגרשה ממארק, מרגישה חופשייה שוב ומתחילה לעבוד כמדענית קרקע. כשהיא מגיעה לביקור בטקסס לאחר תקיפת ארבה פרהיסטורי מסתורי המעלה חשד שקשור ל"ביוסין". היא מגיעה לבקר את אלן, חברה לשעבר ומזמינה אותו לחשוף את מזימות "ביוסין" בשליטה על אספקת המזון העולמית והוא מסכים. יחדיו הם נוסעים ל"עמק ביוסין" ושם מבקרים את מלקולם, המרצה במבנה ועוזר להם להסתנן למעבדות הסגורות. הם מצליחים לחשוף מספר דגימות מהתבואה המיובאת ומותקפים בידי הארבה. הם מצליחים לברוח ושם נתקלים במייזי, הנמלטת כמותם (כאשר אלי מכירה גם את אמה שרלוט ומיידעת אותה על כך). יחדיו הם עולים על רכבת החוצה מהעמק, אך דודג'סון מכבה את החשמל והם יוצאים החוצה לפארק, שם הם מותקפים בידי דימטרודונים אך ניצלים בידי מלקולם. בבריחתם הם נתקעים במכונית על גזע עץ ומתהפכים ואז נפגשים עם אוון גריידי, קלייר דירינג וקאילה ווטס, מתאחדים ומותקפים בידי גיגאנוטוזאורוס אך מצליחים להימלט ממנו וטסים במסוק הביתה. אלי מצליחה לברוח מהאי, מתאחדת שוב עם אלן ומעידה נגד "ביוסין".
הערות שוליים

↑  Tim Stack, Keith Staskiewicz, Jurassic Park: An oral history, אנטרטיינמנט ויקלי (Entertainment Weekly), ‏April 04, 2013 at 12:00 PM EDT (באנגלית)
↑  Munzenrieder, Kyle (February 10, 2022). "Laura Dern Recreates Her Iconic 'Jurassic Park' Outfit, 30 Years Later". W. Retrieved July 1, 2022
↑  Chi, Paul (June 7, 2022). "Laura Dern Went Barefaced for 'Jurassic World: Dominion': 'She's Not Some Sexy-Scientist Trope'". Vanity Fair. Retrieved June 29, 2022.
לורה דרן, השחקנית שמגלמת את ד"ר אלי סאטלר.
מרכז רוסיה

אזור כלכלי מרכזי (אדום), המחוז הפדרלי המרכזי (צהוב), רוסיה האירופית (ירוק)
אזור מרכז רוסיה (ברוסית: Средняя полоса России) הוא שמו של אזור היסטורי השוכן בגבול המערבי של רוסיה.
אין למונח הגדרה רשמית מוגדרת ומוסכמת, ולכן במקורות שונים המונח עשוי להתייחס לטריטוריות גאוגרפיות שונות. עם זאת, המונח נמצא בשימוש נרחב בחיי היומיום, במדיה וכמו גם בספרות מדעית ואנציקלופדית.
אזור מרכז רוסיה הוא האזור העשיר ביותר ברוסיה. אזור זה מכיל כ-20% מאוכלוסיית רוסיה, ומשחק את התפקיד הראשי בכלכלה ובפוליטיקה של רוסיה. באזור זה נמצא בין היתר המטרופולין העצום של מוסקבה.
ראו גם

המחוז הפדרלי המרכזי
מחוזות פדרליים של רוסיה
חלוקה מנהלית-טריטוריאלית של רוסיה
דייוויד וורנר

| --- | --- |

וורנר, 2013
 לידה:  29 ביולי 1941 מנצ'סטר, הממלכה המאוחדת 
 פטירה:  24 ביולי 2022 (בגיל 80) נורת'ווד, הממלכה המאוחדת 
 שם לידה:  David Hattersley Warner 
 מדינה:  הממלכה המאוחדת הממלכה המאוחדת
 תקופת הפעילות:  1962–2022 (כ־60 שנה) 
 מקום לימודים:  האקדמיה המלכותית לאמנות הדרמה (1961) 
 מספר צאצאים:  1 
 פרסים והוקרה:  פרס עולם התיאטרון (2002)  פרס אמי לשחקן המשנה הטוב ביותר במיני סדרה או סרט טלוויזיה (1981)  פרס סאטורן 
 https://www.davidwarnerfilm.co.uk/
 פרופיל ב-IMDb
 
דייוויד הטרסלי וורנר (באנגלית: David Hattersley Warner,‏ 29 ביולי 1941 – 24 ביולי 2022) היה שחקן בריטי, שנודע מגילום דמויות רומנטיות וכן דמויות של נבלים במגוון הופעות בתיאטרון, בקולנוע, בטלוויזיה ובמשחקי וידאו.
וורנר ידוע מהופעותיו בסרטים כמו "Morgan – A Suitable Case for Treatment", "חלום ליל קיץ", "טום ג'ונס", "The Ballad of Cable Hogue", "צלב הברזל", "אות משמיים", "שואה: סיפורה של משפחת וייס", "Hitler's SS: Portrait in Evil", "שודדי הזמן", "טרון", "טיטניק" ובתפקידים שונים בזיכיון מסע בין כוכבים בהם "מסע בין כוכבים 5: הגבול האחרון", "מסע בין כוכבים 6: הארץ הלא נודעת" ו"מסע בין כוכבים: הדור הבא". ב-1981 זכה וורנר בפרס אמי לשחקן המשנה הטוב ביותר במיני-סדרה או בסרט על הופעתו בתפקיד פומפוניוס פלקו במיני-סדרה "מצדה".
ביוגרפיה

וורנר נולד במנצ'סטר, לנקשייר שבאנגליה, לאדה דורין (לבית האטרסלי) והרברט סיימון וורנר, שהיה בעלים של בית אבות. הוא נולד מחוץ לנישואים, וגדל אצל שני הוריו לסירוגין. לבסוף השתקע אצל אביו היהודי-רוסי ואמו החורגת. הוא למד בבית ספר פלדון בלימינגטון ספא (אנ') שבווריקשייר, ולמד משחק באקדמיה המלכותית לאמנות הדרמה (RADA) שבלונדון.
ביוגרפיה > קריירה > תיאטרון

הופעת הבכורה של וורנר בתיאטרון הייתה בינואר 1962 בתיאטרון רויאל קורט בתפקיד סנאוט במחזה "חלום ליל קיץ" מאת שייקספיר, בבימויו של טוני ריצ'רדסון עבור להקת התיאטרון "English Stage Company". במרץ 1962 שיחק בתפקיד קונרד במחזה "מהומה רבה על לא דבר" בתיאטרון בלגרייד שבקובנטרי, וביוני אותה שנה הופיע בתפקיד ג'ים במחזה "Afore Night Come" בתיאטרון האמנויות (אנ') בלונדון.
באפריל 1963 הצטרף ללהקה השייקספירית המלכותית בסטרטפורד-אפון-אייבון ושיחק בתפקיד טרינקולו במחזה "הסערה" והמשורר סינה במחזה "יוליוס קיסר". ביולי לוהק לתפקיד הנרי השישי בעיבוד של ג'ון בארטון למחזה "הנרי השישי" שכולל את שני המחזות הראשונים מ"טרילוגיית מלחמות השושנים" שהועלה בתיאטרון אולדוויץ' בלונדון. בינואר 1964 גילם שוב את הנרי השישי בכל המחזות ההיסטוריים "מלחמות השושנים". באפריל הופיע בסטרטפורד בתפקיד הראשי במחזה "ריצ'רד השני", בתפקיד מולדי במחזה "הנרי הרביעי, חלק ראשון" ובמחזה "הנרי השישי". באוקטובר 1964 שיחק בתפקיד ולנטיין ברוס במחזה "Eh" מאת הנרי ליבינגס (אנ') בתיאטרון אולדוויץ', תפקיד שגילם שוב ב-1968 בעיבוד הקולנוע של המחזה "Work Is a Four-Letter Word".
ב-1965 גילם בפעם הראשונה את המלט בתיאטרון רויאל שייקספיר. בדצמבר אותה שנה הועברה ההפקה לתיאטרון אולדוויץ. בעונת התיאטרון של שנת 1966 בסטרטפורד שיחק בהפקה מחודשת של המלט, וכן הופיע בתפקיד סר אנדרו אגוצ'יק במחזה "הלילה השנים עשר". בינואר 1970 הופיע בתפקיד ג'וליאן במחזה "אליס הפעוטה" מאת אדוארד אלבי בתיאטרון אולדוויץ'.
תפקידים נוספים של וורנר על הבמה כוללים את המחזה "התערוכה הגדולה" בתיאטרון המפסטד (פברואר 1972), "אני, קלאודיוס" בתיאטרון המלכה (אנ') (יולי 1972), המחזה "A Feast of Snails" בתיאטרון ליריק (פברואר 2002), המחזה "Where There's a Will" בתיאטרון המלכותי בבאת', "המלך ליר" בתיאטרון פסטיבל צ'יצסטר (2005), ובמחזה "מייג'ור ברברה" בברודוויי.
ביוגרפיה > קריירה > הופעות קוליות

ב-2002 השתתף וורנר באלבום האוסף "When Love Speaks" בהוצאת EMI Classics, הכולל סונטות שייקספיריות וקטעים ממחזות בביצוע שחקנים ומוזיקאים ידועים. הוא הופיע בתסכיתים רבים שיצאו במסגרת "דוקטור הו" כמו הדרמה "Sympathy for the Devil" (ב-2003) בתפקיד הדוקטור, ובסדרה של מחזות המבוססות על הסדרה "Sapphire & Steel" של ITV. הוא חזר וגילם את הדוקטור בדרמת ההמשך "Masters of War" (ב-2008). ב-2007 גילם את דמותו של אייזק ניוטון בדרמה "Circular Time" של "דוקטור הו" ובתפקיד קאתברט בפרקים בעונה השנייה של הדוקטור הרביעי. ב-2005 כיכב בקומדיית המדע בדיוני "נבולוס" ששודרה ברדיו 4 של ה-BBC, בתפקיד פרופ' נבולוס, אויבו המושבע של ד"ר ג'וזף קלנץ'. בכל ההפקות האלה עבד וורנר עם התסריטאי והקומיקאי מארק גאטיס.
בנוסף הופיע וורנר במחזות רדיו עבור החברות האמריקאיות "L.A. Theatre Works" ו-"Hollywood Theater of the Ear". ב-2005 הוא קרא עיבוד לרומן "אוליבר טוויסט" ברדיו 2 של ה-BBC. ב-2008 כיכב בתפקיד אורח בדמות מייקרופט הולמס במחזה אודיו של ברניס סאמרפילד "The Adventure of the Diogenes Damsel". ב-2009 הופיע בתפקיד לורד אזלוק במיני-סדרה "Dreamland" של "דוקטור הו".
וורנר שיחק במספר משחקי מחשב, שהבולטים בהם היו דמות הנבל ג'ון איירניקוס ב-"באלדורז גייט" ובדמות מורפאוס ב-"Fallout".
תפקידים של וורנר בדיבוב הם דמות ד"ר ויק פרנקנשטיין בסדרת האנימציה "Toonsylvania" של פוקס. בסדרה "ההרפתקאות של בילי ומנדי" של Cartoon Network דיבב את הדמות נרגל, יצור מפלצתי מלב האדמה, עד 2003, ואז הוחלף על ידי מרטין ג'רוויס. עוד דיבב את ראס-אל-גול בסדרה "באטמן: איש העטלף", בסדרה "סופרמן - הסדרה המצוירת" ובפרק בסדרה "Batman Beyond".
ורנר היה המספר בסרט "פו הדב: ההרפתקה הגדולה ביותר" שיצא ישירות לווידאו.
ביוגרפיה > קריירה > רנסאנס בקריירה

ב-2001 חזר וורנר להופיע על במת התיאטרון אחרי הפסקה של כמעט שלושה עשורים, וגילם את דמותו של אנדרו אנדרשאפט בהפקה מחודשת של המחזה "מייג'ור ברברה" מאת ג'ורג' ברנרד שו בברודוויי. במאי 2005 שיחק שוב במחזה שייקספירי והופיע בתפקיד הראשי בהפקה של סטיבן פימלוט למחזה "המלך ליר" בתיאטרון פסטיבל צ'יצ'סטר.
ב-30 באוקטובר 2005 הופיע וורנר בתיאטרון אולד ויק במופע חד פעמי של המחזה "Night Sky" לצדם של כריסטופר אקלסטון, ברונו לנגלי, נאווין צ'אודרי, ספרון בורוז ודויד בדיאל. בדצמבר 2006 כיכב ב-"Terry Pratchett's Hogfather" בתפקיד לורד דאוני. ובאוגוסט 2007 חזר לסרטפורד אחרי 40 שנה לגלם את סר ג'ון פלסטאף בהפקה מחודשת של "הנרי הרביעי, חלק ראשון" ו"הנרי הרביעי, חלק שני" בתיאטרון קאונטריארד.
בפברואר 2008 שיחק וורנר בעיבוד אודיו לרומן "The Brightonomicon" מאת רוברט רנקין (אנ') בתפקיד הוגו רון. הוא כיכב לצדם של שחקנים ידועים בהם השחקנית שרה דאגלס, רופרט דגאס, אנדי סירקיס, ג'ייסון אייזקס, מארק וינג-דייווי ומרטין ג'רוויס.
באוקטובר 2008 הופיע וורנר בתפקיד לורד מאונטבאטן בסרט הטלוויזיה "In Love with Barbara", סרט ביוגרפי על הסופרת ברברה קרטלנד. בסדרת סרטי ולאנדר, גילם וורנר את דמותו של פאבל אביו של קורט ולאנדר.
ב-2010 ראיין השחקן מארק גאטיס את וורנר על תפקידו בסרט "אות משמיים" כחלק מהסדרה הדוקומנטרית "A History of Horror" של ה-BBC. בנובמבר 2013 צילם רורי לואיס (אנ') את וורנר עבור תערוכה שלו. תמונתו של וורנר נרכשה על ידי גלריית הדיוקנאות הלאומית שבלונדון.
ביוגרפיה > חיים אישיים

ב-1969 התחתן וורנר עם הארייט לינדגרן, והם התגרשו ב-1972. ב-1979 נשא לאישה את שילה קנט, לבני הזוג נולד ילד אחד, והם התגרשו ב-2005.
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1978 | שואה: סיפורה של משפחת וייס | Holocaust | ריינהרד היידריך |  |
| 1979 | אס.או.אס. טיטאניק | S.O.S. Titanic | לורנס ביזלי | סרט טלוויזיה |
| 1981 | מצדה | Masada | פלקו | זכה בפרס אמי לשחקן משנה במיני-סדרה או בסרט |
| 1984 | צ'ארלי | Charlie | צ'ארלי אלכסנדר |  |
| 1984 | פרנקנשטיין | Frankenstein | המפלצת | סרט טלוויזיה |
| 1984 | מזמור חג המולד | A Christmas Carol | בוב קרצ'יט | סרט טלוויזיה |
| 1990 | רצח במשיכת קולמוס | Murder, She Wrote | ג'סטין האניקאט |  |
| 1991 | הדוד וניה | Uncle Vanya | הדוד וניה |  |
| 1991 | טווין פיקס | Twin Peaks | תומאס אקהרד |  |
| 1992 | מסע בין כוכבים: הדור הבא | Star Trek: The Next Generation | גול מדרד | בפרק "Chain of Command" |
| 1992 | אגדות מעולם המסתורין | Tales from the Crypt | ד"ר אלן גץ | בפרק "The New Arrival" |
| 1992–1995 | באטמן: איש העטלף | Batman: The Animated Series | ראס אל גול |  |
| 1993 |  | Body Bags | ד"ר לוק | סרט טלוויזיה |
| 1994 | לויס וקלארק: הרפתקאותיו החדשות של סופרמן | Lois & Clark: The New Adventures of Superman | ג'ור-אל | בפרק "The Foundling" |
| 1994 | בבילון 5 | Babylon 5 | אלדוס גאז'יק | בפרק "Grail" |
| 1995–1997 |  | Freakazoid! | The Lobe |  |
| 1997–2001 | גברים בשחור: הסדרה | Men in Black: The Series | אלפא |  |
| 1995 | בגבולות המסתורין | The Outer Limits | ביל טרנטון | בפרק "Virtual Future" |
| 1999 | בגבולות המסתורין | The Outer Limits | המפקח הרולד לנגפורד | בפרק "Better Luck Next Time" |
| 2001 | הורנבלואר - ימאי וג'נטלמן | Hornblower | קפטן ג'יימס סויר |  |
| 2003-2008 | ההרפתקאות של בילי ומנדי | The Grim Adventures of Billy & Mandy | נרגל |  |
| 2004 |  | Conviction | לני פרבורן |  |
| 2004 | מיס מארפל | Agatha Christie's Marple | לותר קרקנתרופ | בפרק "4.50 from Paddington" |
| 2007 |  | Wild at Heart | ג'רלד | סדרת טלוויזיה (פרק אחד) |
| 2008–2010 | ולאנדר | Wallander | פובל ולאנדר |  |
| 2008 |  | In Love with Barbara | לואי מאונטבאטן |  |
| 2009 | דוקטור הו | Doctor Who: Dreamland | לורד אזלוק | סרט אנימציה |
| 2010 |  | Dark Shadows: Kingdom of the Dead | שרף |  |
| 2011 | כלבים משוגעים | Mad Dogs | מקנזי |  |
| 2012 | הסוד של קריקלי הול | The Secret of Crickley Hall | פרסי ג'אד |  |
| 2012 | רציחות במידסומר | Midsomer Murders | פיטר פוסט | בפרק "Death in the Slow Lane" |
| 2013 | דוקטור הו | Doctor Who | פרופ' גרישנקו | בפרק "Cold War" |
| 2014 | פני דרדפול | Penny Dreadful | אברהם ואן הלסינג | סדרת טלוויזיה (2 פרקים) |
| 2015 | בתוך מספר 9 | Inside No.9 | השופט פייק | בפרק "The Trial of Elizabeth Gadge" |
| 2015– | העולם המופלא של גאמבול | The Amazing World of Gumball | הקול של רוב |  |
לקריאה נוספת

Who's Who in the Theatre, 17th edition (1981) Gale Publishing, ISBN 0-8103-0235-7
RSC programme for Stratford-upon-Avon's, Courtyard Theatre production of Henry IV, Parts 1 and 2
Theatre Record magazine's annual indexes of each year's reviewed theatrical productions